- Hindi News
- National
- पिस्का मोड़ पर 4 घंटे बवाल पुलिस पर पथराव, लाठीचार्ज 5 घंटे तक 3 किमी लंबा जाम
पिस्का मोड़ पर 4 घंटे बवाल पुलिस पर पथराव, लाठीचार्ज 5 घंटे तक 3 किमी लंबा जाम
पिस्कामोड़ पर मंगलवार शाम सात बजे कार्तिक उरांव के नाम से हुई पत्थलगड़ी उखाड़ने के विरोध में सरना समाज के लोगों ने शाम सात से रात 11 बजे तक जम कर बवाल मचाया। रविवार को पिस्का मोड़ पर पूर्व मंत्री बंधु तिर्की की अगुवाई में चौक का नाम कार्तिक उरांव के नाम पर करते हुए पत्थलगड़ी की गई थी और वहां सरना झंडा लगाया गया था।
सूचना मिलते ही एसडीएम के नेतृत्व में पत्थलगड़ी की समीक्षा के बाद इसे गलत ठहराते हुए इसे उखाड़ने का निर्णय लिया गया। शाम सात बजे प्रशासन ने जेसीबी से पत्थर के साथ झंडे को भी उखाड़ कर पुलिस कंट्रोल रूम भेज दिया गया। इसके बाद वहां का माहौल बिगड़ गया। ईंट-पत्थर, लाठियों और हरवे हथियार से लैस समाज के करीब 150 लोगों ने पिस्का मोड़ चौक जाम कर दिया। शाम सात बजे से रात 11 बजे तक तीन किलोमीटर लंबा जाम लगा रहा। पिस्का मोड़ से इटकी रोड, पंडरा रोड और पूरे रातू रोड में जाम की वजह से ट्रैफिक अस्त-व्यस्त रहा।
पुलिसकर्मियोंसे उलझीं महिलाएं
जामऔर बवाल में समाज की महिलाओं को आगे कर दिया गया। चौक के पास महिलाओं ने टायर जला कर ट्रैफिक ठप कर दिया। महिलाओं ने ट्रैफिक पोस्ट पर जम कर तोड़फोड़ की। पुलिसकर्मियों पर पत्थर फेंके, जिससे कुछ पुलिसकर्मियों को चोटें भी आईं। महिलाएं पुलिसकर्मियों से उलझती रहीं। पुलिसकर्मी समाज के लोगों को समझाने का प्रयास करते रहे, पर वे माने नहीं। फोर्स कम होने की वजह से पुलिस सख्ती नहीं बरत पा रही थी और लगातार उन्हें समझाती रही।
रोड पर टायर जला कर विरोध दर्ज कराया।
हेहल अंचलाधिकारी द्वारा दर्ज कराई गई एफआईआर में बताया गया है कि पिस्का मोड़ के पास चौक का नाम रविवार को कार्तिक उरांव चौक करने का प्रयास किया गया। पूर्व मंत्री बंधु तिर्की सहित नौ लोगों ने एक शिलापट पर कार्तिक उरांव चौक लिख कर ट्रैफिक पोस्ट के पास गाड़ दिया और सरना झंडा़ भी लगा दिया। पत्थलगड़ी बिना किसी सक्षम पदाधिकारी की अनुमति के की गई थी। आसपास के लोगों ने इसका विरोध किया था। सूचना पाकर पंडरा ओपी पुलिस पहुंची और कार्रवाई की। वहां धारा 144 लगा दी गई थी, जिसका उल्लंघन हुआ।
जब लोग नहीं माने तो अतिरिक्त पुलिस बल मंगाया गया। तब समाज के लोग पुलिस से धक्का-मुक्की करने लगे, फिर पुलिस ने लाठी चार्ज कर भीड़ को तितर-बितर किया। थोड़ी देर बाद ही फिर लोग मोड़ पर जमा हो गए और पत्थर वापस लाने की मांग करने लगे। समाज के लोगों का कहना है कि कार्तिक उरांव के नाम से पत्थलगड़ी भगवान के नाम पर की गई है। प्रशासन ने उसे उखाड़कर उनके भगवान का अपमान किया है। वे तभी मानेंगे, जब उनके भगवान को पुन: वहां पदस्थापित किया जाए।
पिस्कामोड़ पर पुलिस को अंगुली दिखाती हुई गुस्से का इजहार करतीं सरना समाज की महिलाएं।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva